2014. gada 19. novembrī Noteikumi Nr. 702

Rīgā (prot. Nr. 63 5. §)

**Grozījumi Ministru kabineta 2013. gada 24. septembra noteikumos Nr. 1001 "Naturalizācijas iesnieguma pieņemšanas un izskatīšanas kārtība"**

Izdoti saskaņā ar

Pilsonības likuma 11. panta trešo daļu

un 17. panta pirmo daļu

Izdarīt Ministru kabineta 2013. gada 24. septembra noteikumos Nr. 1001 "Naturalizācijas iesnieguma pieņemšanas un izskatīšanas kārtība" (Latvijas Vēstnesis, 2013, 191. nr.) šādus grozījumus:

1. Papildināt noteikumus ar 3.4. apakšpunktu šādā redakcijā:

"3.4. ja persona ir citas valsts pilsonis, – izziņu par sodāmību, ko izsniegusi kompetentā iestāde pilsonības valstī, vai dokumentāru apliecinājumu, ka šādu izziņu nav iespējams iegūt."

2. Izteikt 15. punktu šādā redakcijā:

"15. Lai pārbaudītu personas atbilstību Pilsonības likuma 11. pantā un 17. panta otrajā daļā minētajām prasībām, pārvalde rakstiski pieprasa informāciju no šādām iestādēm:

15.1. Valsts robežsardzes (ja personas deklarētā dzīvesvieta ir pierobežā), Satversmes aizsardzības biroja, Drošības policijas, Valsts policijas, Valsts ieņēmumu dienesta Finanšu policijas un Muitas kriminālpārvaldes, Ieslodzījuma vietu pārvaldes, Korupcijas novēršanas un apkarošanas biroja un Militārās policijas – par personas atbilstību Pilsonības likuma 11. panta pirmās daļas 1. punktā minētajām prasībām;

15.2. Militārās izlūkošanas un drošības dienesta – par personas atbilstību Pilsonības likuma 11. panta pirmās daļas 1. un 2. punktā minētajām prasībām;

15.3. Totalitārisma seku dokumentēšanas centra – par personas atbilstību Pilsonības likuma 11. panta pirmās daļas 4. punktā minētajām prasībām;

15.4. Iekšlietu ministrijas Informācijas centra – par personas atbilstību Pilsonības likuma 11. panta pirmās daļas 5. punktā un 17. panta otrajā daļā minētajām prasībām;

15.5. Ārlietu ministrijas (saistībā ar materiālās palīdzības piešķiršanu personai, kura nonākusi ārkārtas situācijā ārvalstī), Valsts ieņēmumu dienesta, Iekšlietu ministrijas Informācijas centra un Tieslietu ministrijas Uzturlīdzekļu garantiju fonda administrācijas – par personas atbilstību Pilsonības likuma 11. panta pirmās daļas 7. punktā minētajām prasībām;

15.6. Ārlietu ministrijas – par personas atbilstību Pilsonības likuma 11. panta pirmās daļas 5. punktā paredzētajam izņēmumam, ja persona uzrādījusi šo noteikumu 8. punktā minēto dokumentu."

3. Papildināt noteikumus ar 15.1punktu šādā redakcijā:

"15.1 Pārvalde nepieprasa:

15.11. šo noteikumu 15.3. apakšpunktā minēto informāciju, ja persona ir dzimusi pēc 1990. gada 4. maija vai 1990. gada 4. maijā bija nepilngadīga;

15.12. šo noteikumu 15.5. apakšpunktā minēto informāciju no Ārlietu ministrijas (saistībā ar materiālās palīdzības piešķiršanu personai, kura nonākusi ārkārtas situācijā ārvalstī), ja persona ir citas valsts pilsonis, un no Tieslietu ministrijas Uzturlīdzekļu garantiju fonda administrācijas, ja Iedzīvotāju reģistrā nav iekļautas ziņas par personas bērnu."

Ministru prezidente Laimdota Straujuma

Iekšlietu ministrs Rihards Kozlovskis